پاول اہرلچ

پاول اہرلچ ایک جرمن طبیب و سائنس دان تھے جنہوں نے قوت مدافعت پر کام کیا اور انہیں 1908 میں نوبل انعام برائے طب دیا گیا۔
پال ارلچ مارچ 1854 میں جرمنی میں پیدا ہوئے۔ ان کے والد کا نام اسمر ارلچ اور والدہ کا نام روزا ویگرٹ تھا جن کے بھانجے کارل ویگرٹ مشہور ماہر بیکٹیریا تھے۔ 1909 میں آبلہ فرنگ کے علاج کا سہرا ان کے سر جاتا ہے۔ انہوں نے گرام اسٹیننگ بیکٹریا تکنیک کی پیشرو تکنیک ایجاد کی۔
ان کے ٹشو کو داغدار کرنے کے طریقے نے بلڈ سیل کی مختلف قسموں میں فرق کرنا ممکن بنایا۔ ان کے طریقہ کار کی بدولت ممکن ہوا کہ مختلف خون کی بیماریوں کی تشخیص ہو سکے۔
1908 میں انہیں میڈیسن کے میدان مناعیات (immunology) میں نوبل انعام ملا۔

تعلیم 
ابتدائی تعلیم بریسلو کے جمنازیم میں ہوئی اور بریسلو کی یونیورسٹی سے مزید تعلیم حاصل کی۔ 1878 میں ادویات میں ڈاکٹریٹ کی ڈگری حاصل کی جو جانوروں کے ٹشو داغدار کرنے کی تھیوری اور مشق پر مبنی مقالے پر تھی۔ یہ کام براہ راست نیتجہ تھا اس دلچسپی کا جو پرکن کی انیلین ڈائی سے متعلق 1853 میں کی گئی دریافت سے تھا۔

پیشہ ورانہ زندگی 
1878 میں برلن میڈیکل کلینک میں  پروفیسر فریرچز ک معاون مقرر ہوئے جنہوں نے اسے ٹشوز کو ڈائی  اور داغنے کے لیے تمام تر سہولیات مہیا کیں۔ 1882 میں پال نے بیسیلس کو داغنے کا طریقہ شائع کیا جسے کوچ نے دریافت کیا تھا، یہ طریقہ بنیاد بنا جسے زیہل اور نیلسن نے مزید تبدیلیوں کےساتھ مزید آگے بڑھایا اور یہ آج بھی استعمال ہوتا ہے۔ جدید ماہر بیکٹریا ، اس طریقے کو بنیاد بنا کر بیکٹریا داغنے کے گرام طریقہ کو ایجاد کیا۔

1882 میں پال پروفیسر بن گئے اور 1887 میں اپنے تھیسس کی بدولت وہ برلن یونیورسٹی کے شعبہ ادویات میں بغیر تنخواہ کے لیکچرار بن گئے۔ بعد ازاں وہ معاون پروفیسربن گئے  اوربرلن کے چیریٹی ہسپتال میں سینئر ہاوس فزیشن مقرر ہوئے۔

حوالہ جات 

1854ء کی پیدائشیں
1915ء کی وفیات
انیسویں صدی کی جرمن شخصیات
انیسویں صدی کے سائنس دان
جرمن سائنسدان
جرمن ماہرین حیاتیات
جرمن مؤجدین
جرمن یہودی
رائل سوسائٹی کے غیر ملکی ارکان
نوبل انعام برائے فعلیات و طب وصول کنندہ
نوبل انعام یافتہ جرمن شخصیات
یہودی سائنس دان
یہودی موجدین
انیسویں صدی کے جرمن موجدین
ویکی ڈیٹا سے مطابقت رکھنے والی مختصر تفصیل